VENDIM
Nr. 483, datë 31.7.2018

PËR DHËNIEN E LEJES PËR HAPJEN E INSTITUCIONIT TË ARSIMIT TË LARTË JOPUBLIK, ME STATUSIN E KOLEGJIT PROFESIONAL TË LARTË, “TIRANA ESTHETICS & STYLE SCHOOL”

Në mbështetje të nenit 100 të Kushtetutës dhe të neneve 21, 30 e 31, pika 1, të ligjit nr. 80/2015, “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”, me propozimin e ministrit të Arsimit, Sportit dhe Rinisë, Këshilli i Ministrave 

VENDOSI:

1. Dhënien e lejes për hapjen e institucionit të arsimit të lartë jopublik, me statusin e kolegjit profesional të lartë, “Tirana Esthetics & Style School” (në vijim, kolegji profesional i lartë “TESS”), i cili ushtron veprimtarinë në qytetin e Tiranës, shoqërisë “NLT” sh.p.k.
2. Kolegji profesional i lartë “TESS” të organizohet në dy departamente:
a) Departamenti i Estetikë-Nutricionit;
b) Departamenti i Kozmetologjisë.
3. Kolegji profesional i lartë “TESS” të ofrojë programe të studimeve jouniversitare profesionale, 1 ose 2 vite akademike, pas arsimit të mesëm.
 4. Kolegji profesional i lartë “TESS” të fillojë veprimtarinë e tij, vetëm pas nxjerrjes së urdhrit të ministrit përgjegjës për arsimin për fillimin e veprimtarisë.
5. Kolegji profesional i lartë “TESS” t’i nënshtrohet procesit të akreditimit institucional dhe të programeve të studimit, brenda afateve të përcaktuara në aktet ligjore dhe nënligjore në fuqi.
6. Statuti i kolegjit profesional të lartë “TESS” miratohet me urdhër të ministrit përgjegjës për arsimin.
7. Ministria e Arsimit, Sportit dhe Rinisë të ushtrojë kontroll periodik të ligjshmërisë në institucion, sipas kuadrit ligjor në fuqi.
8. Ngarkohen Ministria e Arsimit, Sportit dhe Rinisë dhe kolegji profesional i lartë “TESS” për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 

